
ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Прекратяване на съсобственост между Община Бургас и физическо лице в УПИ III-883 в кв. 36 по ПУП-ПРЗ на гр. Българово, чрез продажба на общинската идеална част от имота 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-14296/ 26.04.2017г. от Султанка Стойкова Минчева, с искане за прекратяване на съсобственост с Община Бургас в УПИ IIІ-883 в кв. 36 по ПУП-ПРЗ на гр. Българово, община Бургас, чрез покупко-продажба на общинската идеална част от имота.
Съгласно Акт №8764/21.08.2017г. за частна общинска собственост, вписан на 20.10.2017г. в Служба по вписванията – гр. Бургас, том 39, №195, вх. рег. №14307, Община Бургас е собственик на 27/784 кв.м идеални части от цитирания УПИ, целият с площ 784 кв.м, отреден „За жилищно строителство“, при граници на целия имот: север - улица о.т. 67 - о.т. 69, изток - УПИ IV-882 и УПИ V-882, юг - УПИ VI-882,883 и УПИ ХVII-883,884,885, запад - УПИ II-884.
Останалите 757/784 кв.м идеални части от УПИ ІII-883, кв. 36 по действащия ПУП-ПРЗ на гр. Българово, отговарят на част от бивш имот с пл. №113 в бивш кв. 12 по предходен недействащ план на гр. Българово от 1966г., който е собственост на заявителката, съгласно приложени Нотариален акт №71, том І, дело №156/1974г. и удостоверение за наследници с изх. №ЕД-2871/08.05.2018г., издадено служебно от Община Бургас.
Заявление с вх. №94-01-14296/26.04.2017г. в Община Бургас е разгледано на 09.03.2018г. от комисия, назначена с моя Заповед №2710/ 30.09.2016г., като същата е изразила становище, че общинската идеална част от УПИ IIІ-883 в кв. 36 по ПУП-ПРЗ на гр. Българово, община Бургас, не отговаря на изискванията на чл. 19 от ЗУТ за обособяване на самостоятелен урегулиран поземлен имот, поради което е целесъобразно съсобствеността в имота да бъде прекратена, чрез продажба на частта на Община Бургас по пазарни цени.
Съгласно изискванията на чл. 41, ал. 2, във връзка с  чл. 22, ал. 3 от ЗОС, за общинската част от описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 790 (седемстотин и деветдесет) лева, без ДДС.
Данъчната оценка на общинската идеална част, предмет на продажба е 110,30 (сто и десет лева и тридесет стотинки) лева.
Общинските 27/784 кв.м идеални части от УПИ IIІ-883 в кв. 36 по плана на гр. Булгарово са включени в годишната Програма за управление и разпореждане с имоти за 2018г. на Община Бургас, приета по т. 1 от дневния ред на проведеното на 30.01.2018г. заседание на Общински съвет – Бургас (Протокол №37) в раздел ІI. „Продажби по реда на ЗОС, без търг или конкурс“, точка 3. „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ (т.2).
Предвид изложеното и на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя Заповед №2710/30.09.2016г., прието с протокол от 09.03.2018г., което възприемам изцяло, предлагам на Общински  съвет – Бургас, на основание чл. 21, ал. 1, т. 8 от ЗМСМА, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета Общински съвет - Бургас, да вземе следното

Р  Е  Ш  Е  Н  И  Е:

[bookmark: _GoBack]Да се прекрати съсобствеността между Община Бургас и Султанка Стойкова Минчева, ЕГН***, с постоянен адрес: Община Бургас, гр. Българово, ул.*, като наследник на Стойко Минчев Маджаров, чрез продажба на общинската идеална част от УПИ IIІ-883, кв. 36 по ПУП-ПРЗ на гр. Българово, община Бургас, в размер на 27/784 кв.м ид. части, актувани с Акт №8764/21.08.2017г. за частна общинска собственост, целият с площ 784 кв.м, отреден „За жилищно строителство“, при граници на целия имот: север - улица о.т. 67 - о.т. 69, изток - УПИ IV-882 и УПИ V-882, юг - УПИ VI-882,883 и УПИ ХVII-883,884,885, запад - УПИ II-884, за сумата от 790 (седемстотин и деветдесет) лева, без ДДС.
Приложение: Заявление с вх. №94-01-14296/26.04.2017г. в Община Бургас; Акт №8764/21.08.2017г. за частна общинска собственост, вписан на 20.10.2017г. в Служба по вписванията – гр. Бургас, том 39, №195, вх. рег. №14307; Скица с изх. №94-01-1429(2)/21.06.2017г., издадена от дирекция „ЦАУ Освобождение“ при Община Бургас, презаверена на 22.03.2018г.; Нотариален акт №71, том І, дело №156/1974г.; Удостоверение за наследници с изх. №ЕД-2871/08.05.2018г., издадено служебно от Община Бургас; Решение на комисията, назначена с моя Заповед №2710/30.09.2016г., прието с протокол от 09.03.2018г.; Пазарната оценка от оценител на имоти, вписан в публичния регистър на КНОБ; Удостоверение за данъчна оценка №5202037840/22.03.2018г., издадено от дирекция МПДТР при Община Бургас.

